# Bisbat d'Évry-Corbeil-Essonnes

El bisbat d'Évry-Corbeil-Essonnes (francès: Diocèse d'Évry-Corbeil-Essonnes, llatí: Dioecesis Evriensis-Corbiliensis-Exonensis) és una seu de l'Església Catòlica a França, sufragània de l'arquebisbat de París. Al 2013 tenia 852.900 batejats sobre una població de 1.232.000 habitants. Actualment està regida pel bisbe Michel Armand Alexis Jean Pansard.

## Territori

La diòcesi comprèn el departament francès de l'Essonne, a més dels municipis de Bonnelles i Sainte-Mesme al departament d'Yvelines.
Limita a l'oest amb el bisbat de Versalles, al nord amb els de Nanterre i de Créteil, a est amb el de Meaux i al sud amb els de Chartres i d'Orléans.
La seu episcopal és la ciutat de Évry, on es troba la catedral de la Resurrecció. A Corbeil-Essonnes es troba la cocatedral de Sant Esuperi. A Longpont-sur-Orge es troba la basílica menor de Notre-Dame de Bonne-Garde.
El territori s'estén sobre 1.819 km², i està dividit en 110 parròquies, agrupades en 5 vicariats i 22 sectors parroquials.

## Història

La diòcesi de Corbeil va ser establerta el 9 d'octubre de 1966 amb la butlla Qui volente Deo del Papa Pau VI, amb territori desmembrat de la diòcesi de Versalles. La diòcesi pertany, des de la seva fundació, a la província eclesiàstica de l'arxidiòcesi de París. El primer bisbe va ser Albert-Georges-Yves Malbois, que era bisbe auxiliar a Versailles.
La seu episcopal primitiva era la ciutat de Corbeil, on l'església Sant'Esuperi, dedicada al primer bisbe de Bayeux i construïda des del segle xii va ser convertida en catedral.
Va prendre el nom de la diòcesi d'Évry-Corbeil-Essonnes l'11 de juny de 1988, segons el decret Cum intra fines de la Congregació per als Bisbes. Al mateix temps, la seu episcopal es va traslladar a la ciutat d'Évry. La nova catedral va ser consagrada el 8 de maig de 1997 i va rebre la visita del papa Joan Pau II el 22 d'agost següent.
La diòcesi va celebrar dos sínodes, que van tenir lloc en els períodes triennals de 1987-1990 e 2004-2007.

## Cronologia episcopal

* Albert-Georges-Yves Malbois † (9 d'octubre de 1966 - 13 de setembre de 1977 renuncià)
* Guy Alexis Herbulot (12 de maig de 1978 - 15 d'abril de 2000 jubilat)
* Michel Marie Jacques Dubost, C.I.M. (15 d'abril de 2000 - 1 d'agost de 2017 jubilat)
* Michel Armand Alexis Jean Pansard, des de l'1 d'agost de 2017

## Estadístiques

A finals del 2013, la diòcesi tenia 852.900 batejats sobre una població de 1.232.000 persones, equivalent al 69,2% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1969 | ? | 676.000 | ? | 499 | 181 | 318 | ? | | 395 | 1.191 | 110 |
| 1980 | 720.000 | 1.100.000 | 65,5 | 264 | 166 | 98 | 2.727 | 2 | 98 | 975 | 210 |
| 1990 | 915.000 | 1.306.000 | 70,1 | 190 | 127 | 63 | 4.815 | 10 | 130 | 786 | 206 |
| 1999 | 846.000 | 1.202.000 | 70,4 | 179 | 111 | 68 | 4.726 | 30 | 118 | 624 | 108 |
| 2000 | 846.000 | 1.200.000 | 70,5 | 167 | 112 | 55 | 5.065 | 30 | 104 | 566 | 108 |
| 2001 | 799.000 | 1.134.000 | 70,5 | 166 | 113 | 53 | 4.813 | 30 | 107 | 552 | 108 |
| 2002 | 799.000 | 1.145.681 | 69,7 | 181 | 122 | 59 | 4.414 | 31 | 111 | 569 | 108 |
| 2003 | 791.234 | 1.134.546 | 69,7 | 177 | 120 | 57 | 4.470 | 30 | 97 | 528 | 108 |
| 2004 | 791.234 | 1.134.546 | 69,7 | 174 | 123 | 51 | 4.547 | 31 | 84 | 580 | 110 |
| 2006 | 795.000 | 1.139.000 | 69,8 | 170 | 122 | 48 | 4.676 | 33 | 83 | 534 | 110 |
| 2013 | 852.900 | 1.232.000 | 69,2 | 143 | 111 | 32 | 5.964 | 37 | 77 | 377 | 110 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Evry-Corbeil-Essonnes (anglès)
* Pàgina oficial de la diòcesi (francès)
* Esquema de la diòcesi a www.gcatholic.org (anglès)
* Butlla Qui volente Deo (llatí)
* Decret Cum intra fines, AAS 81 (1989), p. 256 (llatí)